شەفەق نیوز/ سەرچەوەیگ ئەمنی لە پارێزگای زیقار، ئمڕوو دووشەممە، خەوەردا لە توومارکردن چەن رویداویگ ئەمنی لە پارێزگاگە، زاقتریان پەیاکردن تەرم گەنجیگ، و لە نەجەف سیمایگ هەکاتی فیلم "ئەکشن" زیڕە وە خەڵکەگە کرد.
سەرچەوەگە ئەرا ئاژانس شەفەق نیوز وت: گەنجیگ لە تەمەن بیس ساڵان، لەوەر زەخم گولە لە شوینیگ ناسک لە لەشی دویای ٤٨ ساعەت گیانی لەدەسدا.
و دیاری کرد ک چەکدارەیلیگ نەناسریاگ پەلامار گەنجەگە لەناو دوکان فرووشتن چشتەیل سەربازی دانە، و تەقە لەلی کردنە، وتیش: هیزە ئەمنیەیلە لێکۆڵینەوە لە رویداوەگە واز کردن.
سەرچەوەگە وتیش: هیزیگ ئەمنی پیای تەرم گەنجیگ خوار تەمەن بیس ساڵان کرد لەناو دوکانەکەی کوشیاگە ک مۆبایل فرووشێد، دویای ئەوە ک کەسیگ چەن چەوقوویگ لەلی دایە، وئەو کابرا دویای یاعەتیگ لە تاوانەگەی دەسگیر کریا.
لە پارێزگای نەجەف،  سەرچەوەیگ ئەمنی ئەرا ئاژانس شەفەق نیوز وت " قەزای کووفە رویداویگ رخبەر وەخوەی دی هەکاتی فیلمەیل ئەکشن، ک دوو ماشیژ لەناو شار کووفە و لەوەرچەو مەردن تەقە لەیەک کردنە، ک زیڕە وە مەردمەگە کرد، و هیزە ئەمنیەیلە کەفتنە شوینیان.
